Pārjaunojuma līgums
Nr.DL-25-       -lī

Līguma parakstīšanas datums ir pēdējā pievienotā
droša elektroniskā paraksta un tā laika zīmoga datums

[bookmark: _Hlk201214385]	Rīgas valstspilsētas pašvaldības Labklājības departaments (turpmāk – Departaments) tā direktores […] personā, kura rīkojas saskaņā ar Rīgas domes 2023. gada 30. augusta saistošo noteikumu Nr. RD-23-235-sn “Rīgas valstspilsētas pašvaldības nolikums” 74.punktu un Rīgas domes 2023. gada 29. novembra nolikuma Nr. RD-23-365-no „Rīgas valstspilsētas pašvaldības Labklājības departamenta nolikums” 12.7. apakšpunktu, no vienas puses, un
Rīgas Sociālais dienests (turpmāk – Dienests), tā vadītāja […] personā, kurš rīkojas saskaņā ar Rīgas domes 2023. gada 30. augusta saistošo noteikumu Nr.RD-23-235-sn “Rīgas valstspilsētas pašvaldības nolikums” 74. punktu un Rīgas domes 2010. gada 11. maija nolikuma Nr. 53 “Rīgas Sociālā dienesta nolikums” 10.6. apakšpunktu, no otras puses, un
Sabiedrība ar ierobežotu atbildību “Rol-automatik SET” (turpmāk – Piegādātājs), tās valdes locekļa […] personā, kurš rīkojas saskaņā ar statūtiem, no trešās puses, 
kopā saukti – Puses, bet katrs atsevišķi – Puse,
[bookmark: _Hlk201214684]pamatojoties uz Rīgas domes 2023. gada 29. novembra nolikuma Nr. RD-23-365-no „Rīgas valstspilsētas pašvaldības Labklājības departamenta nolikums” 8.8. un 12.6. apakšpunktu, Rīgas domes 2010. gada 11.maija nolikuma Nr.53 “Rīgas Sociālā dienesta nolikums” 8.3. un 9.8. apakšpunktu, 
lai nodrošinātu Rīgas domes 2023. gada 5. aprīļa saistošo noteikumu Nr. RD-23-194-sn “Par riteņkrēsla pacēlāja piešķiršanu lietošanā” izpildi un uzlabotu ar mobilo vai stacionāro riteņkrēsla pacēlāju un krēsla pacēlāju lietošanu saistīto procesu pārvaldību un pakalpojuma sniegšanas pārraudzību, kā arī ievērojot Rīgas valstspilsētas pašvaldības Labklājības departamenta direktores 2025. gada 18. marta rīkojumu Nr. DL-25-43-rs “Par riteņkrēsla pacēlāju piešķiršanas pakalpojuma nodošanu Rīgas Sociālajam dienestam”, 
ievērojot starp Departamentu un Piegādātāju 2024. gada 5. augustā noslēgtā piegādes līguma Nr. DL-24-91-lī (turpmāk – Līgums) 12.3. punktu,
noslēdz šādu pārjaunojuma līgumu (turpmāk – Pārjaunojuma līgums):

1. Līguma priekšmets
Puses vienojas pārjaunot pilnā apjomā Līgumu, nosakot, ka ar 2025. gada 1. jūliju Departamenta vietā Līgumā iestājas Dienests, uzņemoties visas Līgumā minētās un no Līguma izrietošās Departamenta saistības un tiesības, pret ko Piegādātājs neiebilst. Līgums ar pielikumiem pievienots Pārjaunojuma līguma pielikumā. Pārjaunojot Līgumu, savstarpējie norēķini Pušu starpā tiek veikti Līguma 3.sadaļā noteiktajā kārtībā. 
2. Citi noteikumi
2.1. Pārjaunojuma līguma saistību izpildē Puses vadās pēc Latvijas Republikā spēkā esošajiem normatīvajiem aktiem.
2.2. Visas domstarpības un nesaskaņas, kas izriet no Pārjaunojuma līguma, Puses risina savstarpēju pārrunu ceļā. Ja domstarpības un nesaskaņas nav iespējams risināt savstarpējās pārrunās, tās tiek risinātas Latvijas Republikas tiesā Latvijas Republikas normatīvajos aktos noteiktajā kārtībā.
2.3. Par 2025.gada jūnija mēnesī sniegto pakalpojumu, Piegādātājs līdz 2025. gada 15. jūlijam iesniedz Departamentam Rīgas valstspilsētas pašvaldības portālā www.eriga.lv (turpmāk - www.eriga.lv) elektronisko rēķinu un pievieno pielikumā (PDF formātā vai dokumentu ar e-parakstu) Apliecinājumu par katru veikto tehnisko apkopi, ko apstiprinājis pacēlāja lietotājs (turpmāk – Apliecinājums) (Līguma 5.pielikums), tāmi par izpildītajiem darbiem (remontu, t.sk. ārpus garantijas remontu) (turpmāk – Tāme) (Līguma 2. pielikums), kā arī defekta aktu par atklātajiem defektiem, nepieciešamajiem remontdarbiem un to apjomu (Līguma 3.pielikums) un pieņemšanas un nodošanas aktu par veiktajiem remontdarbiem (Līguma 6.pielikums).
2.4. Sākot no 2025.gada augusta, par iepriekšējo mēnesi un turpmāk līdz katra nākamā mēneša 15.datumam Apliecinājumu, Tāmi, kā arī defekta aktu par atklātajiem defektiem, nepieciešamajiem remontdarbiem un to apjomu (Līguma 3.pielikums) un pieņemšanas un nodošanas aktu par veiktajiem remontdarbiem (Līguma 6.pielikums) Piegādātājs iesniedz Dienestam www.eriga.lv, ievērojot Līguma 3.1.punktu.
2.5. Apmaksu par 2025.gada jūnija mēnesī sniegto pakalpojumu veic Departaments no konta Nr. LV38RIKO0021500018090. Apmaksu par 2025.gada jūlija mēnesī sniegto Pakalpojumu un turpmāk veic Dienests no konta Nr. LV28RIKO0021500218090.
2.6. Līguma izpildes nodrošināšanai kontaktpersona Rīgas Sociālajā dienestā: Juridiskā un saimnieciskā nodrošinājuma nodaļas Saimniecības vadītājs […].
2.7. [bookmark: _Hlk69980425]Pārjaunojuma līgums stājas spēkā ar tā parakstīšanas brīdi un reģistrēšanu Rīgas domes vienotās informatīvās sistēmas apakšsistēmā “Līgumi 2.0”, bet Līguma administrēšanu Dienests uzsāk 2025. gada 1. jūlijā.
2.8. Pārjaunojuma līgums, kas sagatavots uz 2 (divām) lapām, un tā pielikumi, kas ir Pārjaunojuma līguma neatņemama sastāvdaļa, parakstīti ar drošu elektronisko parakstu. 
3. Pušu rekvizīti un paraksti
	Pasūtītājs:
Rīgas valstspilsētas pašvaldības
Labklājības departaments
Adrese: Baznīcas iela 19/23, Rīga, LV-1010
Norēķinu rekvizīti:
Rīgas valstspilsētas pašvaldība
Adrese: Rātslaukums 1, Rīga, LV-1050
NMR kods: 90011524360
PVN reģ. Nr.: LV90011524360 
Banka: Luminor Bank AS Latvijas filiāle
Kods: RIKOLV2X
Konts LV38RIKO0021500018090
RD iestādes kods:  212

Direktore[…]
	Piegādātājs:
SIA “Rol-automatik SET”
Adrese: Sēņu iela 8, Garkalne, Garkalnes pagasts, 
Ropažu novads, LV-2137



Norēķinu rekvizīti:
Reģ.Nr.50003918061
PVN reģ. Nr. LV50003918061
Banka: AS Citadele banka
Kods: PARXLV22
Konts:LV20PARX0019200310001

Valdes loceklis[…]


	
Dienests:
Rīgas Sociālais dienests
Adrese: Baznīcas iela 19/23, Rīga, LV-1010
Norēķinu rekvizīti:
Rīgas valstspilsētas pašvaldība
Adrese: Rātslaukums 1, Rīga, LV-1050
NMR kods: 90011524360
PVN reģ. Nr. LV90011524360
Bankas kods: RIKOLV2X
Banka: Luminor Bank AS Latvijas filiāle
Konts: LV28RIKO0021500218090
RD iestāde: Rīgas Sociālais dienests
RD iestādes adrese: Baznīcas iela 19/23,
Rīga, LV-1010
RD iestādes kods: 21232

Vadītājs: ________________ […]
	
	



Šis dokuments ir parakstīts ar drošu elektronisko parakstu un satur laika zīmogu
Šis dokuments ir parakstīts ar drošu elektronisko parakstu un satur laika zīmogu
